Othman Ladan Baƙi

Ƙuruciya da Ilimi 
An haifi Ladan a shekarar alif 1927, a cikin garin Katsina ta tsohuwar jihar Kaduna, ga dangin Kankiya Muhammad Sada Nadada. Ya yi karatu a Katsina Elementary School, Katsina Middle School, Kaduna College da Cvil Engineering School, Kaduna, sannan ya halarci horar wa akan Civil Engineering a Buritaniya daga shekara ta alif 1959 zuwa shekarar alif 1960. 

 Aiki 
Ladan gogaggen injiniya ne kuma ɗan siyasa. Ya kasance mai kula da ayyuka a ƙaramar hukumar Katsina a shekarar alif 1956, sannan kuma ya zama kansilan ayyuka da bincike da samar da ruwan sha a karkara (Works, Survey and Rural Water Supply) a shekarar alif 1960, kafin ya zama kwamishinan lardi na Zariya daga shekara ta alif 1962 zuwa shekarar alif 1965.  Ladan ya kasance mamba a majalisar dokokin Arewa daga shekara ta alif 1952 zuwa shekarar alif 1956, kuma an sake zabe a shekara ta alif 1956. Ya kasance sakataren majalisa a ma'aikatar ciniki da masana'antu daga shekara ta alif 1955 zuwa shekarar alif 1956, sannan ya zama ministan kasuwanci na Arewacin Najeriya a shekara ta alif 1965, sannan ya zama kwamishinan lardunan Zaria daga shekarar alif 1962 zuwa shekarar alif 1965.   A shekarar alif 1982 aka nada Dr. Othman Ladan-Baki, OFR a matsayin Shugaban Hukumar Hidima ta Majalisar Dokoki ta Ƙasa.  Ya rike manyan mukamai da dama a nan kamar: Shugaban Hukumar Ba da Agajin Gaggawa ta Jihar Katsina a watan Nuwamba, shekara ta alif 1987; Shugaban Hukumar Alhazai ta Najeriya a shekarar alif 1989; Yayin da a cikin shekara ta alif 1991, an naɗa shi memba Emirate Council. Ya kasance Gwamna, Cibiyar Shari'a ta Kasa; A watan Agusta, shekara ta alif 1998, aka nada shi Asa Kwamishina a Hukumar Zaɓe Mai Zaman Kanta ta Ƙasa (INEC).

 Kyaututtuka da karramawa 
Gwamnatin tarayyar Najeriya ta ba Baki lambar yabo na OFR a shekarar alif 1964, don karramawa da sadaukarwar da ya yi wajen yi wa kasa hidima. Daga baya a cikin shekarar alif 1976, ABU Zaria ta ba shi digirin-digirgir a fannin shari'a  (LLB).

 Manazarta 

Category:Rayuyyun Mu
Category:Haihuwan 1927
Category:Shafuka masu fassarorin da ba'a duba ba